গাজী আমানুল্লাহ খান আঞ্চলিক ওয়ানডে টুর্নামেন্ট
রাজা গাজী আমানুল্লাহ খান আঞ্চলিক ওয়ানডে টুর্নামেন্ট হল আফগানিস্তান ক্রিকেট বোর্ড আয়োজিত একটি ঘরোয়া ক্রিকেট টুর্নামেন্ট, যা আফগানিস্তানের ঘরোয়া ক্রিকেট মৌসুমের অংশ। ২০১৭ মৌসুম থেকে এটি শুরু হয় এবং সেই বছরের শুরুতে আন্তর্জাতিক ক্রিকেট কাউন্সিল থেকে ঘোষণার পর এই টুর্নামেন্টটি লিস্ট এ ক্রিকেট মর্যাদার সাথে স্বীকৃত হয়। আফগানিস্তানে খেলা প্রথম ঘরোয়া লিস্ট এ ম্যাচগুলি খোস্তের খোস্ত ক্রিকেট স্টেডিয়ামে ১০ আগস্ট, ২০১৭ খ্রিস্টাব্দে গাজী আমানুল্লাহ খান আঞ্চলিক ওডিআই টুর্নামেন্টের ২০১৭ সংস্করণের শুরুতে হয়েছিল। এ টুর্নামেন্টটি আফগান রাজা আমানুল্লাহ খানের নামে নামকরণ করা হয় এবং প্রথম টুর্নামেন্টের বিজয়ী ছিল ঘৌর অঞ্চল ।